Dis die derde keer in 'n tydperk van 4 jaar dat ons Cradle Valley Guest House besoek en elke keer is dit beter en die kamers mooier as die vorige keer. Hul diens is PUIK en die tuine pragtig. Ons sien uit na ons volgende besoek.
Lekker plekkie en mooi dekor. Ons het daar gebly vir 'n troue by Inimitable. Enigste nadeel was dat ons kamer #5 was, wat regs langs die trou-venue is, so weet dat mens tot laataand musiek gaan hoor. My man moes vroeg vertrek hospitaal toe en dus vroeg gaan slaap. In die toekoms sou ek verwag dat voordat jy daar bespreek hulle jou wel moet sê dat dit langs die saal is, anders sou ons 'n kamer verder weg bespreek het.
Baie dankie aan Janell en haar span. Dit was ons tweede besoek aan Cradle Valley Guesthouse en beslis nie die laaste nie. Hulle gee soveel aandag aan detail! Ons was bederf met 'n pragtige en netjiese kamer. Hulle tuine is ontsettend mooi en die personeel is baie behulpsaam. Beslis 'n plek wat enige iemand moet besoek!
Ek en my vrou was by Cradle Valley vir 'n troue en ons was baie beïndruk. Dis 'n ongelooflike mooi plek wat goed bestuur word. Die kliëntediens is uitstekend en die kos is eenvoudig manjifiek. Ons beveel dit definitief aan.
Ek sal enige iemand aanbeveel om daar te gaan bly. Die diens was baie goed en baie vriendelik. Ons het 'n piekniek geniet en ek sal dit ook aanbeveel. Daar was baie moeite gedoen. Sowaar 'n besonderse plekkie.
Ek en my man het 'n troue bygewoon by Kloofzicht Lodge. Cradle Valley Guest House was die perfekte oornag plekkie vir ons want dit was naby en nie te duur nie. Ek het 1 dag voor aankoms laat weet dat ons vroeg sal uitklok en dat hul nie oor ontbyt hoef te bekommer nie. Hul diens was uit die boonste rakke met vriendelikheid en 'n verwelkomingsdrankie. Ons kamer/linne was mooi, skoon en netjies. Met ons vertrek het ons twee groot bokse gekry waar hul wegneem-ontbyt vir ons ingepak het. Baie dankie aan almal wat ons so welkom laat voel het. Hopelik sien ons jul weer vinnig.
Cradle Valley Guest House was baie professioneel. Hulle het selfs moeite gedoen om vir ons 'n e-pos te stuur met 'n paar vrae om ons verblyf makliker te maak. Ek het selfs 'n Whatsapp ontvang met 'n location wat dit maklik gemaak het om by hulle uit te kom. Ek sal definitief weer daar gaan bly en dit vir mense aanbeveel. Van 'n verwelkomingsdrankie tot ontbyt en die groet was 'n baie lekker ervaring.
Cradle Valley is 'n pragtige verblyf keuse vir kort tydperke. Ons is hartlik verwelkom en gegroet met vertrek. Die ontbyt was heerlik na 'n rustige nagrus. Hulle sal ons beslis weer sien.